CELEX: 62012TN0456
Language: el
Date: 2012-10-17 00:00:00
Title: Υπόθεση T-456/12: Προσφυγή της British Telecommunications κατά της Επιτροπής που ασκήθηκε στις 17 Οκτωβρίου 2012

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/27
            
         Προσφυγή της British Telecommunications κατά της Επιτροπής που ασκήθηκε στις 17 Οκτωβρίου 2012
   (Υπόθεση T-456/12)
   2012/C 379/48
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: British Telecommunications plc (Λονδίνο, Ηνωμένο Βασίλειο) (εκπρόσωποι: J. Rivas Andrés και G. van de Walle de Ghelcke, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την από 12 Ιουνίου 2012 απόφαση της Ευρωπαϊκής Επιτροπής για την κρατική ενίσχυση στην υπόθεση SA.33540 (2012/N) — United Kingdom City of Birmingham — Digital District NGA Network· και
            
         
               —
            
            
               να καταδικάσει την καθής στα δικαστικά έξοδα της παρούσας διαδικασίας.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει επτά λόγους ακυρώσεως.
   
               1)
            
            
               Πρώτος λόγος, με τον οποίο προβάλλεται ότι
               
                           —
                        
                        
                           η Επιτροπή παρέβη το άρθρο 107, παράγραφος 3, στοιχείο γ', ΣΛΕΕ και την παράγραφο 35 των κατευθυντηρίων γραμμών για τα ευρυζωνικά δίκτυα (1), παραλείποντας να εξετάσει αν ο σκοπός της ενισχύσεως είναι σαφώς καθορισμένος·
                        
                     
         
               2)
            
            
               Δεύτερος λόγος, με τον οποίο προβάλλεται ότι
               
                           —
                        
                        
                           η Επιτροπή δεν εκτίμησε την αναλογικότητα του προτεινόμενου μέτρου κατά την έννοια του άρθρου 107, παράγραφος 3, στοιχείο γ', ΣΛΕΕ και των παραγράφων 51 και 79 των κατευθυντηρίων γραμμών για τα ευρυζωνικά δίκτυα και όφειλε να κινήσει την τυπική διαδικασία έρευνας·
                        
                     
         
               3)
            
            
               Τρίτος λόγος, με τον οποίο προβάλλεται ότι
               
                           —
                        
                        
                           η Επιτροπή όφειλε να κινήσει την τυπική διαδικασία έρευνας διότι το προτεινόμενο μέτρο έχει συνέπειες σε άλλες αγορές πλην των εθνικών εγγυημένων εκτάσεων (ΕΕΕ) ως προς τις οποίες δεν υπάρχει δυσλειτουργία της αγοράς και η Επιτροπή δεν τις εξέτασε·
                        
                     
         
               4)
            
            
               Τέταρτος λόγος, με τον οποίο προβάλλεται ότι
               
                           —
                        
                        
                           απαιτώντας από τον επιλεγέντα φορέα να «ανταποκρίνεται σε όλα τα διαφορετικά είδη προσβάσεως δικτύου τα οποία μπορεί να ζητήσουν οι φορείς», η προσβαλλομένη απόφαση αφαιρεί τη «δημιουργία κινήτρων» και δεν συνάδει με τις κατευθυντήριες γραμμές για τα ευρυζωνικά δίκτυα και το άρθρο 107, παράγραφος 3, στοιχείο γ', ΣΛΕΕ·
                        
                     
         
               5)
            
            
               Πέμπτος λόγος, με τον οποίο προβάλλεται ότι
               
                           —
                        
                        
                           η Επιτροπή παρέβη το άρθρο 107, παράγραφος 3, στοιχείο γ', ΣΛΕΕ και τις κατευθυντήριες γραμμές για τα ευρυζωνικά δίκτυα εγκρίνοντας τη χρήση της κρατικής ενισχύσεως για την επικάλυψη των προϋφισταμένων μισθωμένων γραμμών δικτύων στην περιοχή-στόχο·
                        
                     
         
               6)
            
            
               Έκτος λόγος, με τον οποίο προβάλλεται ότι
               
                           —
                        
                        
                           απαιτώντας από το New Network να «ανταποκρίνεται σε όλα τα διαφορετικά είδη προσβάσεως δικτύου τα οποία μπορεί να ζητήσουν οι φορείς», η προσβαλλομένη απόφαση είναι δυσανάλογη και δεν έχει συνοχή με το κανονιστικό πλαίσιο της Κοινότητας για τις ηλεκτρονικές επικοινωνίες·
                        
                     
         
               7)
            
            
               Έβδομος λόγος, με τον οποίο προβάλλεται ότι
               
                           —
                        
                        
                           η προσβαλλομένη απόφαση ενέχει πλάνη περί τα πράγματα και πρόδηλη πλάνη εκτιμήσεως και η Επιτροπή αθέτησε τις υποχρεώσεις της ως προς την προκαταρκτική έρευνα ώστε να προβάλει προσήκοντες λόγους επί των οποίων στήριξε την προσβαλλομένη απόφαση.
                        
                     
         
      (1)  Ανακοίνωση της Επιτροπής — Κοινοτικές κατευθυντήριες γραμμές για την εφαρμογή των κανόνων για τις κρατικές ενισχύσεις όσον αφορά την ταχεία ανάπτυξη ευρυζωνικών δικτύων [ΕΕ 2009 C 235, σ. 7]